วิกิพีเดีย:ลองก่อกวนดูสิ

การก่อกวนอาจฟังเหมือนเป็นเรื่องสนุก แต่สำหรับคนอื่นอาจดูไม่งามเท่าไหร่
คุณสนุกกับการก่อกวนหรือไม่?
*คุณรู้สึกเบื่อหรือโมโหหรือไม่?
*มันน่าดึงดูดหรือตลกหริอเปล่า?
*คุณต้องการสร้างความขุ่นเคืองแก่ผู้อื่นเพราะเห็นเป็นเรื่องสนุก หรือต้องการทำเพราะตื่นเต้น?
*คุณอยากถูกบล็อกหรือไม่?
ถ้างั้นลองเลย: ก่อกวนหน้าใดก็ได้ที่คุณต้องการ อาจเป็นหน้าศิลปิน นักการเมือง หรือหน้าผู้ใช้สักคน แต่ไม่ใช่หน้านี้แน่นอน คุณไม่จำเป็นต้องเข้าสู่ระบบหรือสร้างบัญชีด้วยซ้ำ – แค่คลิกแก้ไขที่ด้านบนของหน้า ทำอะไรก็ได้ในกล่องข้อความที่ปรากฏ และเมื่อเสร็จแล้วก็คลิกปุ่มบันทึกด้านล่างเลย ง่ายใช่ไหมหล่ะ!
คุณอาจถูกตัวกรองอัตโนมัติจับได้ ถ้างั้น ลองเปลี่ยนข้อความและคลิกบันทึกอีกครั้ง และทำอีกครั้งซ้ำ ๆ จนกว่าจะมีการบันทึกผลงานของคุณ
กฎเดียวของเกมนี้คือคุณไม่สามารถทำในหน้าใดที่มีแสดงรูปแม่กุญแจสีเงิน น้ำเงินเข้ม ชมพู หรือทองที่มุมขวาบนของหน้า
---------
หน่วยเก็บกวาดเฉพาะกิจ คุณอาจถูกแบนจากวิกิพีเดียทั้งหมดเป็นการถาวร
และถ้าคุณเป็นสมาชิกกลุ่มต่อต้านต่อต้านการก่อกวนวิกิพีเดีย (Wikipedia Anti Anti Vandalism Group, WAAV) คุณอาจถูกแบนจากวิกิพีเดียทั้งหมดเป็นการถาวรเช่นกัน
ถ้างั้นคุณทำการก่อกวนได้ใช่ไหม? นี่คือสิ่งที่จะเกิดขึ้น:
# การก่อกวนของคุณจะถูกย้อนกลับ ส่วนใหญ่จะเกิดขึ้นถ้าไม่กี่วินาที ก็ภายในไม่กี่นาที การก่อกวนอย่างชัดแจ้งหลายครั้งถูกย้อนกลับอัตโนมัติ (และส่วนใหญ่มักมาในทันที) โดยโปรแกรมคอมพิวเตอร์อัตโนมัติ
# คุณจะทิ้งข้อความน่าเกลียดในหน้าพูดคุยของคุณ แม้ว่าคุณจะลบมันออก (ซึ่งคุณสามารถทำได้) มันจะอยู่ในประวัติหน้าของหน้าพูดคุยเสมอตลอดไป และใครก็ตามสามารถเห็นมันได้ (เว้นแต่คุณจะร้องขอให้ลบหรือควบคุมดูแลการแก้ไข แต่ในกรณีเหล่านั้น ผู้ใช้ที่มีสิทธิ์เหล่านั้นจะยังคงเห็นสิ่งนี้อยู่ดี)
# การก่อกวนของคุณจะเป็นส่วนหนึ่งของการมีส่วนร่วมของผู้ใช้เสมอ และจะเก็บถาวรในประวัติหน้าที่คุณก่อกวน โดยจะมีชื่อบัญชีผู้ใช้ (หรือเลขที่อยู่ไอพีของคุณ ถ้าไม่เข้าสู่ระบบ) ของคุณในนั้น และอาจมีแท็กด้านข้างที่อาจระบุว่า "อักษรซ้ำ", "การตะโกน" หรือ "การก่อกวนที่เป็นไปได้" (ตรงตัว) ทุกคนสามารถเห็นการก่อกวนของคุณ ซึ่งจะดูน่าเกลียดจริง ๆ ถ้าคุณมุ่งมั่นที่จะเป็นผู้แก้ไขที่น่านับถือ เว้นแต่จะมีใครสักคนขอให้ผู้ดูแลระบบให้ซ่อนการแก้ไขของคุณ แม้ว่าถ้าใครสักคนทำเช่นนั้นได้ ผู้ดูแลระบบจะยังคงเห็นการแก้ไขที่ก่อกวนของคุณ แม้ว่าถ้าผู้ควบคุมประวัติเข้าควบคุมการแก้ไขก่อกวนของคุณ พวกเขาก็ยังคงเห็นการแก้ไขนั้นอยู่ดี
# ถ้ายังคงก่อกวนต่อไป (และใช่ คุณทำได้!) คุณจะมีข้อความน่าเกลียดมากกว่าเดิม และท้ายที่สุด ข้อความอ้วนน่าเกลียดขนาดใหญ่บอกคุณว่าไม่สามารถแก้ไขในวิกิพีเดียได้ ถ้าคุณพยายามคลิกแก้ไขหน้าใดก็ตามในตอนนี้ (ยกเว้นหน้าพูดคุยของคุณ) คุณจะพบว่าส่วนใหญ่ไม่ใช่เรื่องโกหกแน่นอน
# แล้วจะทำอย่างไรต่อหล่ะ? แน่นอน คุณอาจขออุทธรณ์การบล็อกด้วยการเพิ่มคำร้องขอในหน้าพูดคุยของคุณ ผู้ดูแลระบบก็จะเห็นสิ่งนี้ไม่ช้าก็เร็ว และตอบรับหรือปฏิเสธ ถ้าผู้ดูแลระบบปฏิเสธ คุณสามารถรอได้ หรือยื่นอุทธรณ์อีกครั้ง ถ้าคุณสร้างคำขอที่ไม่เหมาะสมมากเกินไป หรือใช้หน้าพูดคุยผิดวัตถุประสงค์ การเข้าถึงหน้าพูดคุยของคุณอาจถูกถอนออก
# เมื่อการบล็อกสิ้นสุดลง หรือถ้าผู้ดูแลระบบยอมรับคำอุทธรณ์ คุณจะสามารถแก้ไขวิกิพีเดียอีกครั้งได้! แต่ถ้ายังคงทำการก่อกวนอีก (หรือคุณสร้างบัญชีเพื่อก่อกวน) คุณอาจถูกบล็อกถาวรหรือถูกแบนจากการแก้ไขในวิกิพีเดีย และจะไม่สามารถสร้างบัญชีอื่นจากเลขที่อยู่ไอพีของคุณได้ บัญชีใดที่สร้างจากเลขที่อยู่ไอพีอื่นที่พบว่าเกี่ยวข้องกับคุณจะถูกบล็อกด้วย ถ้าคุณยังคงเปลี่ยนเลขที่อยู่ไอพีและก่อกวนต่อ เราจะอภิปรายปัญหาแก่ผู้ให้บริการอินเทอร์เน็ตของคุณ ใครก็ตามสามารถรายงานคุณต่อผู้ให้บริการอินเทอร์เน็ตฐานสำหรับการละเมิดหากคุณทำในฐานะไอพี แม้ว่าพวกเขาจะไม่ใช่ชาววิกิพีเดียก็ตาม
# ถ้าคุณก่อกวนโดยไม่เข้าสู่ระบบ นั่นจะทำให้คุณและใครก็ตามทำการแก้ไขหรือลงทะเบียนสร้างบัญชีที่เชื่อมต่อผ่านที่อยู่หรือขอบเขตไอพียากขึ้น เรามีอุปกรณ์ที่บอกได้ว่าคุณใช้งานที่บ้าน ที่ทำงาน โรงเรียน หรือที่ใดก็ตามบนโลก ถ้าคุณก่อกวนจากไอพีร่วมหรือพร็อกซีเซิร์ฟเวอร์ เป็นไปได้มากว่าคุณจะถูกบล็อกเป็นเวลานานกว่า (อาจถึงขั้นหนึ่งหรือสองปี) กระนั้น ถ้าคุณถูกบล็อก ผู้แก้ไขที่บริสุทธิ์คนอื่น ๆ ที่อาจเป็นที่เคารพ คงถูกบล็อกไปช่วงหนึ่งด้วย
# หน้าใดก็ตามที่คุณก่อกวนอาจได้รับการป้องกันที่ทำให้ผู้อื่นแก้ไขอย่างถูกต้องได้ยากขึ้น นั่นเป็นเหตุผลว่าทำไมเรามีผู้ใช้ที่ผู้ใช้ยืนยันอัตโนมัติและแม้แต่ผู้ใช้ยืนยันแล้วเพิ่มเติม แต่ในฐานะนักก่อกวนขาประจำ คุณแทบจะไม่มีวันเป็นหนึ่งในกลุ่มนั้น อย่างน้อยผู้ใช้ที่บริสุทธิ์บางส่วนจะไม่สามารถแก้ไขได้ช่วงหนึ่ง ถ้างั้นก็ ดีมาก!
# ถ้าคุณใช้หุ่นเชิด (หลายบัญชี) ท้ายที่สุดก็จะถูกผู้ตรวจสอบผู้ใช้จับได้ เลขที่อยู่ไอพีและบัญชีทั้งหมดของคุณจะถูกบล็อก
# ถ้าคุณนำการก่อกวนเข้าสู่โครงการวิกิมีเดียอื่น ๆ อย่างวิกิตำราหรือวิกิพจนานุกรม ผู้จัดการโครงการจะล็อกบัญชีคุณทั่วโลก ซึ่งห้ามคุณจากการแก้ไขหน้าใดก็ตามในโครงการวิกิมีเดีย ในบางกรณีไอพีของคุณอาจถึงขึ้นถูกบล็อกทั่วโลกด้วย
# ถ้าคุณสูญเสียการเข้าถึงอินเทอร์เน็ตเนื่องจากการละเมิด เพียงหาผู้ให้บริการอินเทอร์เน็ตรายอื่น คุณก็สามารถเริ่มวงจรใหม่ได้อีกครั้ง! อย่างน้อยก็จนกว่าจะไม่มีผู้ให้บริการเพื่อการก่อกวนโครงการอีกต่อไป ในกรณีนั้น คุณอาจหันไปก่ออาชญากรรมผิดกฎหมายอื่น ๆ ต่อวิกิมีเดียได้เช่นกัน! แม้นั้นหมายถึงการฆาตกรรมก็ตาม! ลองทำมันเลย! เพราะกฎมันห่วยแตกใช่ไหมหล่ะ?
# ถ้าทำทุกอย่างด้วยตนเองรู้สึกยากเกินไป คุณสามารถขอให้เพื่อน ๆ คุณช่วยได้ ถ้าพวกเขามีอารมณ์ทำ ถ้าไม่ ลองพิจารณาเชิญน้องชาย น้องสาว หรือลูกพี่ลูกน้องทีประสงค์ร้ายของคุณสิ
# และถ้าคุณตัดสินใจว่าต้องการเป็นสมาชิกที่มีประโยชน์ต่อวิกิพีเดียด้วยการมีส่วนร่วมในการสรุปความรู้ที่มีอยู่เพื่อการศึกษาแก่ทุกคนในเว็บไซต์อันยิ่งใหญ่แห่งนี้ คุณอาจพบว่านั่นสายเกินไปแล้ว คุณอาจถูกจดจำในฐานะตัวตลกเท่านั้น นั่นคือสิ่งที่คุณต้องการทิ้งมรดกชีวิตของคุณใช่ไหม? ห้ะ?
ถ้าคุณเคยทำสิ่งนี้ไปแล้วหนึ่งอย่าง มากกว่านั้น หรือทั้งหมดแล้ว ขอแสดงความยินดีด้วย เชิญสนุกกับการถูกแบนจากโครงการนี้และลาก่อน เว้นแต่ว่าคุณมีความตั้งใจที่จะแก้ไขอย่างสร้างสรรค์ ถ้าคุณไปก่อกวนโครงการวิกิมีเดียอื่น ๆ ด้วย ยินดีด้วย เชิญสนุกกับการแบนถาวรจากวิกิมีเดียทั้งหมด หรืออีกนัยหนึ่งคือ GG